
Apstiprināts ar 
Valsts izglītības attīstības aģentūras  
2026.gada 17.septembra rīkojumu Nr.1.-5.2/26/246
 
55. Starptautiskais bērnu mākslas konkurss - izstāde “LIDICE 2027” 

NOLIKUMS 

MĒRĶIS
Sekmēt bērnu un jauniešu kultūras izpratnes un pašizpausmes mākslā lietpratību, piedaloties starptautiskā vizuālās un vizuāli plastiskās mākslas konkursā.

UZDEVUMI
 1. Veicināt bērnu un jauniešu talantu izkopšanu un radošo spēju attīstību. 
 2. Sekmēt izglītības iestāžu vizuālās un vizuāli plastiskās mākslas programmu pedagogu sadarbību un pieredzes apmaiņu.
 
ORGANIZATORI
3. Valsts izglītības attīstības aģentūra (VIAA) sadarbībā ar Rīgas Bērnu un jauniešu centru “Altona” un Čehijas Republikas vēstniecību Rīgā.

DALĪBNIEKI
4. Bērni un jaunieši no 4 līdz 16 gadu vecumam.

DALĪBNIEKA PERSONAS DATU APSTRĀDE
5. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
6. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti. Informācija par VIAA veikto personas datu apstrādi ir pieejama: https://www.viaa.gov.lv/lv/personas-datu-apstrade-valsts-izglitibas-attistibas-agentura 

TĒMA
7. Apvienoto Nāciju Organizācijas Ģenerālā asambleja 2027. gadu ir pasludinājusi par Starptautisko ilgtspējīga un noturīga tūrisma gadu. Tajā tiks atgādināts, ka ceļošana un pasaules iepazīšana var palīdzēt veidot savstarpēju sapratni starp cilvēkiem, aizsargāt dabu un kultūras mantojumu, kā arī veicināt labāku nākotni ikvienam. Starptautiskā bērnu mākslas konkursa-izstādes “Lidice 2027” (turpmāk - Konkurss) tēma - BRĪVDIENAS. 
Brīvdienas ir laiks, kad ļauties iztēlei un ieraudzīt pasauli košākās krāsās. Brīvdienas ir prieka, piedzīvojumu, atpūtas un jaunu vietu, cilvēku un pieredzes atklāšanas laiks. Kādam tās nozīmē braucienu uz jūru, citam — vasaras nometni, ekskursiju dabā, vecvecāku apciemošanu vai vienkārši vasaras dienas, kas piepildītas ar spēlēm un iztēli.
Tēma aicina pārdomāt, kā pavadām savu brīvo laiku un pētām apkārtējo pasauli. Ko katram nozīmē brīvdienas, piedzīvojumi vai atpūta? Kuras vietas sniedz prieku, mieru vai iedvesmu? Parādi savas brīvdienas mākslā – tādas, kādas tās redzi, jūti un izsapņo!

NORISE
8. Konkurss notiek divās kārtās:
8.1. 1. kārta notiek Latvijā 2027. gada janvārī;
8.2. 2. kārta – Čehijā 2027. gada martā.	 
9. Konkursa 1.kārtas izstāde apskatāma no 2027. gada 18. janvāra līdz 27. janvārim Rīgas Bērnu un jauniešu centrā “Altona”, Altonavas ielā 6, Rīgā:
9.1. izstādes dalībnieki - 1. kārtas laureāti, kuru darbi tiek izvirzīti Konkursam Čehijā;
9.2. 1. kārtas laureātu apbalvošana – 2027. gada 27. janvārī Rīgas Bērnu un jauniešu centrā “Altona”.
10. Darbu sagatavošana nosūtīšanai un nosūtīšana uz  Lidici Čehijā 2027. gada no 28. janvāra līdz 12. februārim - VIAA sadarbībā ar Rīgas Bērnu un jauniešu centru “Altona”.

DARBU IESNIEGŠANAS NOSACĪJUMI
11. Dalībnieki iesniedz zīmējumus un gleznojumus jebkurā tehnikā, veidojumus no māla, koka, stikla, metāla, papīra, auduma, filmas, animācijas, kā arī fotogrāfijas, (turpmāk tekstā – darbi).
12. Divdimensiju darbu maksimālais lielums 70 cm x 50 cm; trīsdimensiju darbu – 80 cm x 60 cm x 40 cm.
13. Darba kopējais svars nedrīkst pārsniegt 10 kg.
14. Fotogrāfijas iesniegt tikai oriģinālas, uz kvalitatīva foto papīra un noformēt uz kartona.
15. Filmu/animāciju maksimālais garums 3 minūtes.
16. Darbus, kuri izpildīti tehnikās, kas ir neizturīgas pret ārējo iedarbību (darbus izskatot, pārvietojot) un var bojāt citus darbus, jānofiksē (piemēram, darbi, kuri zīmēti ar pasteli, ogli).
17. Konkursam tiek pieņemti tikai oriģināldarbi. Darbu kopijas (Xerox, elektroniskās u.c.) netiks vērtētas.
18. Darbu noformēšanai jāizmanto tikai Konkursa organizatoru izstrādātais vizītkartes paraugs (lielums var tikt mainīts pēc nepieciešamības) (Pielikums Nr. 1).
19. No viena autora drīkst būt ne vairāk kā divi darbi vienā tehnikā (gleznošana, fotogrāfija, keramika, jauktā tehnika), bet tajā paša laikā autors drīkst piedāvāt darbus dažādās tehnikās.
20. No viena interešu izglītības pulciņa vai klases drīkst iesniegt ne vairāk kā 5 darbus.
21. Konkursā netiek pieņemtas video filmas, foto reportāžas, mākslas projekti vai darbu sērijas, kas jāeksponē vienotā ekspozīcijā, kā arī darbi, kuriem nepieciešama montāža.
22. Iesūtot darbu, dalībnieks piekrīt, ka organizatori to var izmantot, ar atsauci uz autoru, jebkuros plašsaziņas līdzekļos pilnā apjomā vai atsevišķas darba daļas bez īpašas saskaņošanas ar autoru, tai skaitā fiksēt fotogrāfijās, izmantot ar konkursu saistītos drukas darbos, video ierakstos, publiski pārraidīt televīzijā neierobežotā apjomā un laika periodā Latvijā un ārpus tās robežām.
23. Starptautiskā bērnu māksla konkursa “Lidice” nolikums paredz, ka Konkursam Čehijā nosūtītos darbus Konkursa organizatori var izmantot citu nekomerciālu izstāžu rīkošanai, labdarības akcijām, kā arī dažādos drukas darbos. Uz Čehiju nosūtītie darbi netiek atdoti atpakaļ.
24. Darbi jāiesūta (pasta zīmogs 04.01.2027.) vai jāiesniedz no 2027. gada 4. janvāra līdz 8. janvārim plkst. 18.30 Rīgas Bērnu un jauniešu centrā “Altona”, Altonavas ielā 6, Rīgā, (Pielikums Nr. 2), pievienojot darbu sarakstu (Pielikums Nr. 3). Sarakstu līdz 2027. gada 5. janvārim nosūtīt elektroniski arī VIAA Interešu izglītības atbalsta nodaļas nodaļas vecākajai ekspertei Sandrai Miezei, sandra.mieze@viaa.gov.lv. Saraksti tiks pieņemti tikai uz Pielikumā Nr. 3 norādītās formas.
25. Par savlaicīgu darbu iesniegšanu konkursam atbild darbu iesniedzējs. Darbi, kas tiks saņemti pēc norādītā termiņa, netiks vērtēti.
26. Darbi, kuri netiek izvirzīti konkursam Čehijā, jāizņem no 2026. gada 27. janvāra līdz 29. janvārim Rīgas Bērnu un jauniešu centrā “Altona”, Altonavas ielā 6, Rīgā (Pielikums Nr. 2). Par norādītajā laikā neizņemtajiem darbiem konkursa organizatori atbildību neuzņemas, tie tiks utilizēti. 

DARBU NOFORMĒŠANA 
27. Izstādei iesniedzamā darba aizmugurē labajā pusē apakšējā malā jābūt pielīmētai (3cm no malām) un priekšpusē piespraustai vizītkartei, kurā norādīts autora vārds, uzvārds, pilna skolas adrese (ja darbs tiek iesniegts individuāli, skolas adreses vietā jāuzrāda dalībnieka adrese), vecums, valsts, autora dzimums. Vizītkarti aizpildīt drukātiem (lielajiem) burtiem datordrukā. (Pielikums Nr.1)

VĒRTĒŠANA 
28. Darbi tiek vērtēti 2 vecuma grupās: 
28.1. 1. grupa - no 4 līdz 10 gadiem,
28.2. 2. grupa - no 11 līdz 16 gadiem.
29. Darbus vērtē VIAA apstiprināta vērtēšanas komisija.
30. Vērtēšanas kritēriji: 
30.1. atbilstība tēmai un nolikuma prasībām, vecumposmam,
30.2. kompozīcija, 
30.3. darba izpildījuma kvalitāte,
30.4.  oriģinalitāte.
31. Ja tiek konstatēts, ka konkursam iesniegtie darbi ir bojāti (saplēsti, saburzīti utt.), tie netiek vērtēti.

FINANSĒJUMS
32. No valsts budžeta 42.03. apakšprogrammas „Skolu jaunatnes dziesmu un deju svētki” tiek nodrošināta Konkursa 1.kārtas vērtēšana un laureātu apbalvošana. 

PROJEKTA VADĪTĀJA
VIAA Interešu izglītības atbalsta nodaļas vecākā eksperte Sandra Mieze sandra.mieze@viaa.gov.lv

KONTAKTINFORMĀCIJA
Rīgas bērnu un jauniešu centra “Daugmale” izglītības metodiķe Ilze Rimicāne, tālr.29701995, e-pasta adrese: irimicane2@edu.riga.lv





Pielikums Nr. 1

VIZĪTKARTES PARAUGS
(vizītkartes izmērs var tikt pielāgots konkursam iesniedzamā darba lielumam)


	[image: Logo MDVV]
	55.STARPTAUTISKĀ BĒRNU MĀKSLAS IZSTĀDE LIDICE 2026
55h  INTERNATIONAL CHILDREN’S EXHIBITION OF FINE ARTS LIDICE 2026

	VĀRDS NAME:
	
	VECUMS AGE
	
	ZĒNS BOY
	

	UZVĀRDS SURNAME:
	
	
	
	MEITENE GIRL
	

	DARBA NOSAUKUMS 
TITLE OF THE ENTRY
	
	TEHNIKA TECHNIQUE
	

	IZGLĪTĪBAS IESTĀDE 
SCHOOL NAME
	

	IZGLĪTĪBAS IESTĀDES ADRESE 
SCHOOLADDRESS
	

	REĢIONS REGION
	
	PILSĒTA TOWN 
	

	PASTA INDEKSS POST/ ZIP CODE
	
	VALSTS  COUNTRY
	

	E-PASTA ADRESE SCHOOL E-MAIL
	
	SKOLAS MĀJAS LAPAS ADRESE, TELEFONS
SCHOOL WEB, PHONE
	

	SKOLOTĀJS TEACHER
	
	SKOLOTĀJA 
E-PASTS
TEACHER´S EMAIL
	
















Pielikums Nr. 2

Darbu iesniegšana 

	Datums
	Plkst.

	04.01.2027.
	10.00-15.00

	05.01.2027.
	10.00-15.00

	06.01.2027.
	10.00-15.00

	07.01.2027.
	10.00-15.00

	08.01.2027.
	10.00-15.00





Darbu izņemšana

	Datums
	Plkst.

	27.01.2027.
	14.00- 19.00

	28.01.2027.
	10.00-15.00

	29.01.2027.
	10.00-15.00

Pielikums Nr. 3 
Iesniegto darbu saraksts

55. Starptautiskajam bērnu mākslas konkursam - izstādei
“LIDICE 2027”

_______________________novads/valstspilsēta

   _________________________________________________________________izglītības iestāde


	Nr.
p.k.
	Darba autora
vārds, uzvārds

	Vecums
(gadi)
	
Darba nosaukums
	Tehnika, 
kādā darbs izpildīts
	Pedagoga
vārds, uzvārds
	Kontakttālrunis

	e-pasts

	1. 
	
	
	
	
	
	
	

	2. 
	
	
	
	
	
	
	

	3. 
	
	
	
	
	
	
	

	4. 
	
	
	
	
	
	
	

	5. 
	
	
	
	
	
	
	





Atbildīgā kontaktpersona: __________________________ (vārds, uzvārds)

Kontakttālrunis___________________________________

e-pasta adrese____________________________________
image1.jpeg
.

